Stig Inge Bjørnebye

Stig Inge Bjørnebye (født 1969) er en norsk fotballeder, fotballtrener og tidligere fotballspiller som er sportsdirektør for den danske klubben .

Han har spilt for Elverum Fotball, Strømmen Idrettsforening, Kongsvinger IL Toppfotball, Rosenborg Ballklub, Liverpool FC, Brøndby IF og Blackburn Rovers FC. Han har spilt 75 , og scoret ett landslagsmål. Han har også vært assistenttrener for det norske landslaget og trener for . 

 Biografi 
Bjørnebye er født i Elverum som sønn av hopprenner Jo Inge Bjørnebye. Stig Inge Bjørnebye er gift med den tidligere håndballkeeperen Hege Frøseth. 

Mens Stig Inge Bjørnebye spilte for Kongsvinger i Eliteserien, spilte hans bror Kristian Bjørnebye og deres fettere Brede Bjørnebye og Morten Bjørnebye for  i divisjonen under. I 1991 møtte han sine familiemedlemmer i kamp da Kongsvinger beseiret Elverum i tredje runde av NM.

På høsten i 1990 var han på prøvespill hos  og  uten å bli tilbudt kontrakt. Han spilte tre reservelagskamper for QPR under et halvannen ukes opphold.

Bjørnebye vant «The Double» i 1992 som Rosenborg-spiller, og ble den store helten da han satte inn det avgjørende målet i cupfinalen mot  sekunder før full tid i en legendarisk finalekamp.

Bjørnebye spilte da Liverpool vant den engelske ligacupen i 1995 på Wembley Stadium. Dette var også det eneste troféet Bjørnebye var med på å vinne i Liverpool. Bjørnebyes spillerdrakt og medalje fra finalen er i dag utstilt på Fotballmuseet på Ullevaal Stadion. Kort tid etter denne triumfen pådro Bjørnebye seg et beinbrudd i en kamp mot  på Anfield. Skaden satte ham på sidelinjen i flere måneder. 

På landslaget spilte han i VM-sluttspillene i 1994 og 1998, samt EM-sluttspillet i 2000. Han var den eneste spilleren som var på banen i samtlige minutter for Norge i begge de to verdensmesterskapene.

Etter at han la opp som spiller, var han Åge Hareides assistenttrener på  i 2003–2006, før han ble Start-trener. Etter dårlig resultat for klubben i sesongen 2007 og interne faglig uenighet, trakk Bjørnebye seg som trener for Start. Sommeren 2007 ble det kjent at det var interne stridigheter i Start, der Bjørnebye var faglig uenig med deler av sitt støtteapparat. fxt.no - Bekrefter konflikt med Bjørnebye 11.07.07  

I august 2009 ga Bjørnebye ut boken Løsrivelse der han fortalte at han slet psykisk mens han var suksessrik fotballproff. For sin åpenhet ble han i 2009 tildelt Åpenhetsprisen fra Mental Helse.I 2010 ble han varamedlem i Pressens faglige utvalg.

Etter å ha vært utviklingsansvarlig for barne- og ungdomsfotballen i Norges Fotballforbund (NFF) ble han i 2013 utviklingssjef i NFF.BJØRNEBYE NY UTVIKLINGSSJEF . fotball.no (8. april 2013)

Bjørnebye var sportslig leder i Rosenborg Ballklub fra 2015 til 2019.Bjørnebye ny sportslig leder i RBK. nrk.no (6. mars 2015)Bjørnebye ferdig i Rosenborg  - Adresseavisen 14. november 2019

 Meritter 
Rosenborg
 Seriemesterskap: 1992, 1994
 NM i fotball: 1992
Liverpool
 Ligacupen: 1995
Blackburn
 Ligacupen: 2002

 Referanser 

 Eksterne lenker 


  Liverpool sin hjemmeside om Bjørnebye
  Profil på LFCHistory.net

Kategori:Norske fotballspillere
Kategori:Norske fotballedere
Kategori:Norske fotballtrenere
Kategori:Norske landslagsspillere i fotball for herrer
Kategori:Norske forfattere av erindringsbøker
Kategori:Spillere i Fotball-VM 1994
Kategori:Spillere i Fotball-VM 1998
Kategori:Spillere i Fotball-EM 2000
Kategori:Norske fotballspillere i Danmark
Kategori:Norske fotballspillere i England
Kategori:Fotballspillere for Elverum Fotball
Kategori:Fotballspillere for Strømmen IF
Kategori:Fotballspillere for Kongsvinger IL Toppfotball
Kategori:Fotballspillere for Rosenborg BK
Kategori:Fotballspillere for Liverpool FC
Kategori:Fotballspillere for Brøndby IF
Kategori:Fotballspillere for Blackburn Rovers FC
Kategori:Trenere for Norges herrelandslag i fotball
Kategori:Fotballtrenere for IK Start
Kategori:71 grader nord kjendis-deltakere
Kategori:Personer fra Elverum kommune